cyanic-selkie/wikianc huggingface dataset:
রোনাল্ড ম্যালেট
ব্যক্তিগত জীবন
ম্যালেট আমেরিকান পদার্থবীদ সমাজ এবং জাতীয় কালো পদার্থবীদদের সমাজের সদস্য। তার ভাই একজন চিত্রশিল্পী। তার নাম কেইথ ম্যালেট।
গভর্নমেন্ট কলেজ অব আর্ট অ্যান্ড ক্র্যাফট, কলকাতা
থাম্ব|গভর্নমেন্ট কলেজ অফ আর্ট অ্যান্ড ক্রাফট, কলকাতা। জওহরলাল নেহরু রোডের প্রবেশদ্বার গভর্নমেন্ট কলেজ অফ আর্ট অ্যান্ড ক্রাফট, কলকাতা কলকাতায় অবস্থিত এবং ভারতের আর্ট কলেজগুলোর মধ্যে প্রাচীনতম। ১৮৫৪ খ্রিস্টাব্দের ১৬ অগস্ট চিতপুরের (বর্তমান রবীন্দ্র সরণি) গরানহাটায় এই কলেজ প্রতিষ্ঠিত হয়েছিল; 'উদ্দেশ্য ছিল সকল বর্গের নবীনকে বৈজ্ঞানিক পদ্ধতির ভিত্তিতে ঔদ্যোগিক শিল্পকলা শেখানোর জন্যে একটা শিক্ষাপ্রতিষ্ঠানের প্রতিষ্ঠা'। পরবর্তীকালে পুনর্নামকরণ করা হয় গভর্নমেন্ট স্কুল অফ আর্ট এবং ১৯৫১ খ্রিস্টাব্দে গভর্নমেন্ট কলেজ অব আর্ট অ্যান্ড ক্রাফট, কলকাতা এই নামে পরিচিত হয়।
ইতিহাস
১৮৫৪ খ্রিস্টাব্দের ১ অগস্ট গরানহাটায় এক বেসরকারি আর্ট স্কুল হিসেবে এটা চালু হয়েছিল। ১৮৫৪ খ্রিস্টাব্দের নভেম্বরে মতিলাল শীলের কলুটোলার বাড়িতে এই স্কুল স্থানান্তরিত হয়। ১৮৫৯ খ্রিস্টাব্দে গ্যারিক প্রধান শিক্ষক হিসেবে যোগ দিয়েছিলেন। ১৮৬৪ খ্রিস্টাব্দে সরকার এটা গ্রহণ করে এবং ওই বছরেরই ২৯ জুন হেনরি হোভার লক এর অধ্যক্ষ হিসেবে কার্যভার গ্রহণ করেছিলেন। সত্বর এটার পুনর্নামকরণ করা হয়েছিল গভর্নমেন্ট স্কুল অব আর্ট। লক এই শিক্ষাপ্রতিষ্ঠানের অধ্যয়নের পাঠক্রম তৈরির জন্যে এক ব্যাপক পরিকল্পনা করেছিলেন। ১৮৮০ খ্রিস্টাব্দের দশকে ১৬৬, বোবাজার স্ট্রিটে এই স্কুলের স্থান বদল করা হয়েছিল। লকের মৃত্যুর পর ১৮৮৫ খ্রিস্টাব্দের ২৫ ডিসেম্বর এম স্কামবার্গ নতুন অধ্যক্ষ হন। সহকারী অধ্যক্ষের এক নতুন পদ সৃষ্টি করা হয়েছিল এবং ১৮৮৬ খ্রিস্টাব্দের ২৯ জানুয়ারি ওই পদে ইতালীয় শিল্পী ও. গিলার্ডি যোগদান করেছিলেন। ১৮৯২ খ্রিস্টাব্দের ফেব্রুয়ারিতে এই প্রতিষ্ঠানকে স্থানান্তরিত করা হয়েছিল ভারতীয় জাদুঘর লাগোয়া এখনকার চত্বরে। অধ্যক্ষের মৃত্যুর পর ১৮৯৬ খ্রিস্টাব্দের ৬ জুলাই জোবিন্স আর্নেস্ট বিনফিল্ড হ্যাভেল এই স্কুলের অধ্যক্ষরূপে যোগদান করেছিলেন।
হ্যাভেল, ব্রাউন ও অবনীন্দ্রনাথ
১৮৯৬ থেকে ১৯০৫ খ্রিস্টাব্দ পর্যন্ত এই শিক্ষাপ্রতিষ্ঠানের অধ্যক্ষ ছিলেন আর্নেস্ট বিনফিল্ড হ্যাভেল। তার চেষ্টা ছিল ভারতীয় ঐতিহ্যের ওপর গুরুত্ব আরোপ করে শিক্ষাদানে সংস্কার আনা যাতে এটা নতুন ধারায় পরিচালিত হয়ে বঙ্গীয় শিল্প বিদ্যালয় হিসেবে পরিচিতি লাভ করে। কার্যনির্বাহী অধ্যক্ষ অবনীন্দ্রনাথ ঠাকুরের কাছ থেকে দায়িত্ব গ্রহণ করে পার্সি ব্রাউন পরবর্তী অধ্যক্ষ হয়েছিলেন। ১৯২৭ খ্রিস্টাব্দ পর্যন্ত ব্রাউন অধ্যক্ষের দায়িত্ব পালন করেছিলেন। অবনীন্দ্রনাথ ঠাকুর ১৯০৫ খ্রিস্টাব্দের ১৫ অগস্ট থেকে ১৯১৫ খ্রিস্টাব্দ পর্যন্ত কলেজের উপাধ্যক্ষ ছিলেন এবং তিনি একভারতীয় শিল্প ধারার উন্নয়নের লক্ষ্যে কাজ করেছিলেন, যে ধারা বঙ্গীয় শিল্প বিদ্যালয়ের জন্ম দিয়েছিল, এটা এমন বিষয় যেটা  শান্তিনিকেতনের কলা ভবনে অনুসরণ করার ছিল।
অধ্যক্ষরূপে মুকুল দে
১৯২৮ খ্রিস্টাব্দের ১১ জুলাই মুকুল চন্দ্র দে কলেজের অধ্যক্ষ হয়েছিলেন। ১৯৩১ খ্রিস্টাব্দের অক্টোবর মাসে ' আওয়ার ম্যাগাজিন' নামে কলেজ নিজস্ব ত্রৈমাসিক পত্রিকা আরম্ভ করেছিল, যাতে কলেজের ছাত্র এবং অনুষদের কাজের প্রতিলিপি প্রকাশিত হয়েছিল। মুকুল দে ১৯৪৩ খ্রিস্টাব্দ পর্যন্ত এই শিক্ষাপ্রতিষ্ঠানের অধ্যক্ষ ছিলেন।
অধ্যক্ষরূপে চিন্তামণি কর
চিন্তামণি কর ১৯৬০ এবং ১৯৭০ খ্রিস্টাব্দের দশকে দীর্ঘ সময়কালের জন্যে এই কলেজের প্রধান হিসেবে ছিলেন, যিনি ১৯৫৬ খ্রিস্টাব্দের ১ অগস্ট অধ্যক্ষ নিযুক্ত হয়েছিলেন।
প্রাক্তনী
গভর্নমেন্ট কলেজ অব আর্ট অ্যান্ড ক্র্যাফট, কলকাতার বিশিষ্ট প্রাক্তনীদের মধ্যে রয়েছেন: নন্দলাল বোস, যামিনী রায়, ছত্রপতি দত্ত, শশী কুমার হেশ, লাইন সিং বঙ্গদেল, অতুল বোস, দেবীপ্রসাদ রায়চৌধুরী,সুভো ঠাকুর, অন্নদা মুন্সী, গোপাল ঘোষ,নীরদ মজুমদার, প্রাণকৃষ্ণ পাল, মুকুল দে, চিন্তামণি কর, মৃণাল কান্তি দাস, সত্যেন ঘোষাল, উপেন্দ্র মহারথী, মনু মুন্সী, সোমনাথ হোড়, রাজেন তরফদার, জয়নুল আবেদিন, রণেন আয়ন দত্ত, কুমকুম মুন্সী, হেমেন মজুমদার, হরেন দাস, শানু লাহিড়ী, শ্যামল দত্ত রায়, গণেশ পাইন, গণেশ হালুই, সুনীল দাস, বাঁধন দাস, সমীর মণ্ডল, অশোক ভৌমিক, যোগেন চৌধুরী, সুদীপ রায়, পুলক বিশ্বাস, নিরঞ্জন প্রধান, অনন্ত মণ্ডল, পরেশ মাইতি, অখিল চন্দ্র দাস, মৃণাল কান্তি রায়, শুদ্ধসত্ত্ব বসু, সনাতন দিন্দা, সুমন্ত্র সেনগুপ্ত ও বিমান বিহারী দাস।
কাজী সাজ্জাদ হোসেন
কাজী সাজ্জাদ হোসেন (জন্ম: ১৯৬৮) খুলনা প্রকৌশল ও প্রযুক্তি বিশ্ববিদ্যালয়ের ৪র্থ উপাচার্য। বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ কাজী সাজ্জাদ হোসেনকে খুলনা প্রকৌশল ও প্রযুক্তি বিশ্ববিদ্যালয় ৪র্থ উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে তিনি এই বিশ্ববিদ্যালয়ের পুরকৌশল বিভাগের অধ্যাপক হিসেবে নিয়োজিত ছিলেন।
প্রারম্ভিক জীবন
কাজী সাজ্জাদ হোসেন ১৯৬৮ সালে তৎকালীন পূর্ব পাকিস্তানের (বর্তমান বাংলাদেশ) নড়াইলের অন্তর্গত লোহাগড়া উপজেলার লাহুড়িয়া (ডহরপাড়া) গ্রামে জন্মগ্রহণ করেন। তার পিতা কাজী মুফাজ্জেল হোসেন ছিলেন শিক্ষক, আর মাতার নাম লুৎফ-ই-জাহান। ভাই-বোনদের মধ্যে সাজ্জাদই ছিলেন সবার বড়।
শামছুল আলম
শামছুল আলম বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৪ (উল্লাপাড়া) আসনের সাবেক সংসদ সদস্য।
জন্ম
শামছুল আলম সিরাজগঞ্জ জেলার উল্লাপাড়া উপজেলায় জন্মগ্রহণ করেন।
কাজী সাজ্জাদ হোসেন
কর্মজীবন
১৯৯০ সালে সাজ্জাদ হোসেন তৎকালীন খুলনা বিআইটি (বর্তমানে কুয়েট) থেকে প্রথম শ্রেণিতে প্রথম স্থান অধিকার করে স্নাতক সম্পন্ন করেন এবং পরের বছর সে প্রতিষ্ঠানেই প্রভাষক হিসেবে যোগ দেন। পরবর্তীতে ১৯৯৮ সালে সহকারি অধ্যাপক, ২০০৭ সালে সহযোগী অধ্যাপক এবং ২০০৮ সালে অধ্যাপক পদে পদোন্নতি পান। তিনি বিভিন্ন মেয়াদে বিশ্ববিদ্যালয়টির পুরকৌশল বিভাগ এবং নগর ও অঞ্চল পরিকল্পনা বিভাগের প্রধান হিসেবে দায়িত্ব পালন করেন। ২০১৮ থেকে ২০২২ সাল পর্যন্ত তিনি বিশ্ববিদ্যালয়টির উপাচার্য হিসেবে দায়িত্ব পালন করেন।
শামছুল আলম
রাজনৈতিক জীবন
শামছুল আলম আইনজীবী ও উল্লাপাড়া উপজেলা বিএনপির সাবেক সাধারণ সম্পাদক। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সিরাজগঞ্জ-৪ (উল্লাপাড়া) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
বহুব্রীহি (ধারাবাহিক নাটক)
বহুব্রীহি বাংলাদেশ টেলিভিশনে প্রচারিত অন্যতম জনপ্রিয় ধারাবাহিক নাটক। বহুব্রীহি অর্থ কোন কিছুর একাধিক মাত্রা এবং এখানে এর অর্থ জীবনের রহস্য। নাটকটি লিখেছেন বিখ্যাত লেখক, নাট্যকার, চিত্রনাট্যকার এবং চলচ্চিত্র নির্মাতা হুমায়ূন আহমেদ। নাটকটিতে সামাজিক ঘটনাগুলির প্রতীকী উপস্থাপনা করা হয়েছে। ধারাবাহিকটিতে অভিনয় করেন আবুল হায়াত, আসাদুজ্জামান নূর, আলী যাকের, আফজাল হোসেন, লুৎফুন নাহার লতা, লাকী ইনাম, আবুল খায়ের, আফজাল শরীফ প্রমুখ। ধারাবাহিকটি বিপুল দর্শক সমাদর লাভ করে, এবং হাসির ধারাবাহিক হিসাবে আজও জনপ্রিয়। নাটকটির প্রযোজক ছিলেন নওয়াজিশ আলি খান।
ভিত্তি
মূল চরিত্র জনাব সোবহান হলেন একজন ধনী অবসরপ্রাপ্ত, তিনি তার পরিবারের সঙ্গে ঢাকায় ধানমন্ডির "নিরিবিলি" নামের একটি ভবনে থাকেন। এই ব্যক্তির প্রধান বৈশিষ্ট্য হল তিনি সর্বদা তার চারপাশে সামাজিক এবং সাংস্কৃতিক সমস্যা খুঁজে জড়িত হতে চান, কিন্তু দুর্ভাগ্যবশত তার সমস্ত পরিকল্পনা শেষ পর্যন্ত ব্যর্থ হত, কারণ তার পাওয়া প্রায় প্রতিটি সমস্যার সাথে বাস্তবতার কোনও সম্পর্ক নেই। তিনি একটি বড় নোট বইয়ে সমস্যাগুলি লিখতে ভালবাসেন এবং তার স্ত্রী মিনু সবসময় এটি নিয়ে বিরক্ত ছিলেন।
জনাব আনিস তার বাড়ির একজন ভাড়াটিয়া, যিনি বিপত্নীক, ও তার দুই সন্তান আছে। তিনি একটি জিনিসে ভালো, আর তা হল মানুষকে ভাল পরামর্শ দেওয়া। জনাব সোবহান যে সকল সমস্যা চিহ্নিত করতেন, তা সর্বদা জনাব আনিসের কাছে সমালোচিত হত। তবে একদিন জনাব সোবহান ১৯৭১ সালের বাংলাদেশের মুক্তিযুদ্ধের শহীদদের নাম নিয়ে কাজ করার ধারণা নিয়ে আসলে জনাব আনিস তার প্রশংসা করেন।
অভিনয়ে
নাটক প্রধান চরিত্রগুলি নিম্নরূপ:
সারাহ
সারাহ ( ISO 259-3 Śarra; Sara; Arabic: سارا or سارة), ছিলেন খ্রিস্ট এবং ইসলাম ধর্মানুসারে ইব্রাহিমের স্ত্রী এবং ইসহাকের মাতা। হিব্রু নাম সারাহ বলতে "অভিজাত নারী" বোঝায়।
হিব্রু বাইবেল অনুসারে
তাকে মূলত "সারাই" নামে ডাকা হতো, যা "সারাহ" শব্দের উপভাষিক রূপান্তর। সেখানে লোকবৃত্তান্ত প্রচলিত রয়েছে যা তাদের পুরানো এবং নতুন নাম ব্যাখ্যা করে।
মৃত্যু
সারাহ ১২৭ বছর বয়সে মারা যান। তার মৃত্যুর পর ইব্রাহিম হেবরনের নিকট চড়াদামে গুহা সহকারে একাংশ জমি ক্রয় করেন যেখানে সারাহকে সমাধিতস্থ করা হয়েছিল, যা বাইবেলের বর্ণনা অনুসারে কানানে ইস্রায়েলিদের মালিকানাধীন প্রথম জমি। স্থানটি পরবর্তীতে আদিপুরুষের গুহা হিসেবে পরিচিত হয়ে ওঠে।
আমানত (অর্থসংস্থান)
আমানত (Deposit) বলতে নগদ অর্থ বা নগদ সমতুল্য কোন মূল্যবান সম্পদকে বুঝায় যা আমানতকারী কর্তৃক কোনো প্রতিষ্ঠান সাধারণত ব্যাংক বা আর্থিক প্রতিষ্ঠানের কাছে গচ্ছিত রাখা হয়। সচরাচর আমানত বলতে ব্যাংক আমানতকেই বুঝানো হয়।
আমানতের বৈশিষ্ট্য
আমানতকারীর জন্য আমানত একটি সম্পদ। আমানতকারী যখন ব্যাংক বা আর্থিক প্রতিষ্ঠানে আমানত জমা করে তখন আমানতকারী হিসাব ক্রেডিট বা যোগ করা হয়। অন্যদিকে, আমানত ওই প্রতিষ্ঠানের জন্য একটি দায় হিসেবে দেখানো হয়। আমানতকারী পূর্বনির্ধারিত শর্ত অনুযায়ী তার আমানত যেকোনো সময় তুলে নিতে বা অন্যকোন ব্যক্তি বা প্রতিষ্ঠানের নামে স্থানান্তর করতে পারে। কিছুকিছু আমানত হিসাবে জমাকৃত অর্থ দিয়ে আমানতকারী কেনাকাটার বিল পরিশোধ করতে পারে। ব্যাংক ও আর্থিক প্রতিষ্ঠানসমুহের তহবিলের প্রধান উৎস আমানত।
আমানতের প্রকারভেদ
আমানত বিভিন্ন ধরনের হয়ে থাকে। গ্রাহকের চাহিদা অনুযায়ী ব্যাংক ও আর্থিক প্রতিষ্ঠানসমূহ বিভিন্ন মেয়াদের এবং ভিন্ন সুবিধাসম্বলিত আমানত হিসাব খুলে অর্থ জমার সুযোগ দিয়ে থাকে। হিসাবের ধরন ও মেয়াদ বিবেচনায় আমানত প্রধান ২টি ভাগে ভাগ করা হয়। যথাঃ
চাহিদা আমানত
চাহিদা আমানত হচ্ছে সেইসব আমানতকারী চাহিবামাত্র পরিশোধযোগ্য অর্থাৎ গ্রাহক চাহিদামাফিক আমানতের সম্পূর্ণ অংশ বা আংশিক উত্তোলন করতে পারে এবং ব্যাংক উক্ত অর্থ পরিশোধে বাধ্য থাকে। সাধারণত, সঞ্চয়ী হিসাব এবং চলতি হিসাবে জমাকৃত অর্থ চাহিদা আমানত হিসেবে পরিচিত।
মেয়াদী আমানত
মেয়াদী আমানত সাধারণত একটা নির্দিষ্ট মেয়াদের জন্য রাখা হয়। এই মেয়াদ বিভিন্ন সময়ের জন্য হতে পারে যেমন-১ মাস, ৩ মাস, ৬ মাস, ১ বছর এবং ১ বছরের অধিক সময়। মেয়াদী আমানতের বিপরীতে ব্যাংক ও আর্থিক প্রতিষ্ঠানসমুহ আমানতকারীকে নির্দিষ্ট হারে সুদ বা মুনাফা দিয়ে থাকে। মেয়াদী আমানতকে কখনো কখনো টাইম বা সময় আমানতও বলা হয়।
ধাত্রীবিদ্যা
ধাত্রীবিদ্যা হল গর্ভাবস্থা প্রসব এবং প্রসবোত্তর সময়ের উপর অধ্যয়নে মনোনিবেশ করা। একটি মেডিকেল স্পেশালিটি হিসাবে প্রসূতিবিদ্যা এবং গাইনোকোলজি নামে পরিচিত, এটি প্রাকৃতিক এবং অস্ত্রোপচার উভয় ক্ষেত্রে প্রয়োগ হতে পারে।
ইতিহাস
১৮ শতকের আগে ইউরোপে গর্ভবতী মহিলাদের যত্ন নেওয়া শুধুমাত্র মহিলাদের মধ্যেই সীমাবদ্ধ ছিল এবং পুরুষদের কঠোরভাবে বাদ দেওয়া হয়েছিল। সন্তান জন্মের সময় গর্ভবতী মা তার ঘনিষ্ঠ মহিলা বন্ধু এবং পরিবারের সদস্যদেরকে বাড়িতে তার সঙ্গ বজায় রাখার জন্য আমন্ত্রণ করত। দক্ষ ধাত্রীগণ ডেলিভারির সকল দিক পরিচালনা করতেন। চিকিৎসক এবং সার্জনদের উপস্থিতি ছিল খুবই কম, কেবল তখনই চিকিৎসক ডাকা হতে যখন অবস্থা খুবই গুরুতর হত এবং ধাত্রী তার সমস্ত ব্যবস্থা শেষ করে ফেলত। তখন একজন সার্জনকে ডাকা ছিল শেষ অবলম্বন এবং সেই যুগে পুরুষ মহিলাদের ডেলিভারি করা মহিলাদের শালীনতাকে অপমানজনক হিসাবে দেখা হতো।
১৮-শ শতাব্দীর পূর্বে
১৮ ও ১৯ শতকের আগে ধাত্রীবিদ্যা সুপ্রতিষ্ঠিত ছিল কিন্তু প্রসূতিবিদ্যা একটি নির্দিষ্ট চিকিৎসা বিশেষত্ব হিসাবে স্বীকৃত ছিল না। যাইহোক মহিলা প্রজনন ব্যবস্থা এবং যৌন অনুশীলনের বিষয় আগ্রহ প্রাচীন মিশর এবং প্রাচীন গ্রীসে পাওয়া যায়। ইফেসাসের সোরানাসকে কখনও কখনও প্রাচীন স্ত্রীরোগে সবচেয়ে গুরুত্বপূর্ণ ব্যক্তিত্ব বলা হয়। প্রথম শতাব্দীর শেষের দিকে এবং দ্বিতীয় শতকের গোড়ার দিকে তিনি শারীরবিদ্যা অধ্যয়ন করেন এবং গর্ভপাত, গর্ভনিরোধক, বিশেষত কোটাস ইন্টারপ্রেটাস এবং জন্মগত জটিলতা সম্পর্কে মতামত এবং কৌশল প্রনয়ন করে ছিল। তার মৃত্যুর পর স্ত্রীরোগের কৌশল এবং কাজগুলি হ্রাস পায়, ১৮ শতকের শেষের দিকে যখন স্ত্রীরোগ ও প্রসূতিবিদ্যা একটি মেডিকেল স্পেশালিজম হিসাবে পুনর্নির্মিত হয়েছিল তখন তার খুব কম কাজই রেকর্ড করা হয়েছিল এবং প্রয়োগ করা হয়ে ছিল।
১৮-শ শতাব্দী
১৮-শ শতাব্দীতে ইউরোপে ধাত্রীবিদ্যায় অনেক অগ্রগতির সূচনা হয়েছিল, যা গর্ভাবস্থা এবং শ্রমের শারীরবৃত্তির আরও ভাল জ্ঞান অর্জন করত। ১৮ শতাব্দীর শেষের দিকে, চিকিৎসা পেশাদাররা জরায়ুর শারীরস্থান এবং প্রসবের সময় ঘটে যাওয়া শারীরবৃত্তীয় পরিবর্তনগুলি বুঝতে শুরু করে। প্রসবকালে ফোর্সেপের প্রবর্তনও এই সময়ে হয়েছিল। প্রসূতিবিদ্যায় এই সমস্ত চিকিৎসা অগ্রগতি পূর্বে মহিলাদের দ্বারা পরিচালিত একটি ময়দানে পুরুষদের প্রবেশের জন্য একটি লিভার-মিডওয়াইফারি।
খানেওয়াল জেলা
খানেওয়াল জেলা (ضِلع خانیوال; ) পাকিস্তানের পাঞ্জাব প্রদেশে অবস্থিত একটি জেলা। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ২,০৬৮,৪৯০ জন এর মত, যার মধ্যে থেকে শহুরে বসবাসকারী জনসংখ্যা ছিল প্রায় ১৭.৪২% জন। খানেওয়াল ১২৮ মিটার উচ্চতা নিয়ে ৩০°১৮'০এন৭১°৫৫'০ই দ্রাঘিমাংশে অবস্থিত।
প্রশাসনিক বিভাগ
খানেওয়াল জেলা ৪,৩৪৯ বর্গ কিলোমিটার (১,৬৭৯ বর্গ মাইল) এলাকা জুড়ে গঠিত এবং এখানে ৪ টি তহসিল রয়েছে:
জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, খানেওয়াল জেলার জনসংখ্যা ছিল প্রায় ২,০৬৮,০০ জন এর মত। ২০০৫ সালের অর্থনৈতিক জরিপে জনসংখ্যা বৃদ্ধির হার ছিল ২.৪% এবং জনসংখ্যা ছিল প্রায় ২,৩৭৬,০০০ জন। ২০১৫ সালে খানেওয়াল জেলার জনসংখ্যা ২,৯৪১,০০ জন হবে বলে ধারণা করা হয়।
বর্ণের নাম
বর্ণের নাম (Colour term) বলতে এমন একটি শব্দকে বোঝায় যা কোনো নির্দিষ্ট একটি রং বা বর্ণকে নির্দেশ করে। বর্ণের নামটি মানুষের সেই বর্ণ নিয়ে ধারণাকে (যা তার দৃষ্টির উপর নির্ভর করে) প্রকাশ করতে পারে, যা আসলে মানসেল বর্ণ সিস্টেমের দ্বারা নির্ধারিত বা তার মধ্যে নিহিত কোনো বিশেষ গুণকেও নির্দেশ করতে পারে (যেমন দৃশ্যমান আলোর তরঙ্গ দৈর্ঘ্য)। এছাড়াও বর্ণ নির্দেশের আরো সংখ্যাবাচক ব্যবস্থা আছে যা বর্ণ স্থান নামে পরিচিত। যদিও বর্ণ এবং আকারকে একসাথে অব্যয় দ্বারা যুক্ত করে ভাষায় ব্যবহার করা হয়, এই দুই বৈশিষ্ট্যের মধ্যে একটি গুরুত্বপূর্ণ পার্থক্য রয়েছে। যেমন- বিভিন্ন ধরনের শব্দের পরিভাষারূপে বর্ণ পরিভাষা এবং আকার পরিভাষাকে বুঝায়। বর্ণ না বোঝার মতো মনোবৈজ্ঞানিক অবস্থাও রয়েছে। যেমন- যারা বর্ণ আলাদা করতে পারে না (এফান্টেশিয়া) বা যারা বর্ণকে শব্দের মত অনুভব করে সিন্থেশিয়া।
প্রাকৃতিক ভাষায়
মনোলেক্সেমিক বর্ণ শব্দগুলো তৈরি হয় যেকোনো একটি শব্দ বা একক নিয়ে; যেমন- লাল, বাদামী বা জলপাই। কিন্তু জটিল শব্দগুলো তৈরি হয় বিশেষণ যুক্ত হয়ে, যেমন: হালকা-বাদামী অথবা একাধিক বর্ণের নামের সমন্বয়ে, যেমন: হলদে-সবুজ।
বর্ণমাত্রা
বর্ণের তারতম্যের ক্ষেত্রে বিভিন্ন মাত্রা রয়েছে। উদাহরণস্বরূপ- রং (লাল, কমলা, সবুজ, হলুদ, নীল বা বেগুনী বর্ণের ছায়া বা উপস্থিতি), পরিপৃক্তি (গাঢ় না হালকা) এবং উজ্জ্বলতা বা তীব্রতাই নির্ধারণ করে এইচএসআই বর্ণ স্থান। বাংলায় "প্রতিপ্রভ" শব্দের অর্থ হল এমন বর্ণ যা অতি উজ্জ্বল এবং শক্তিশালী বর্ণ পরিপৃক্তযুক্ত।"প্যাস্টেল" বোঝায় অতি উজ্জ্বল কিন্তু কম বর্ণ পরিপৃক্তযুক্ত বর্ণকে।
কিছু ঘটনা দৃষ্টিসংক্রান্ত প্রতিক্রিয়ার সাথে সংযুক্ত এবং তারা বর্ণের নামের সাথে যুক্ত হতে পারে আবার নাও পারে। যেমন- চাকচিক্য (অতি চাকচিক্যযুক্ত বর্ণকে মাঝে মাঝে মেটালিক নামেও ডাকা হয়, এটা সোনালী এবং রূপালী বর্ণের একটি বৈশিষ্ট্য), বহুবর্ণিলতা বা নিওক্রমিজম (কোণভিত্তিক বর্ণ), দ্বিক্রমিজম (দুই সমতলের বর্ণ) এবং অস্বচ্ছতা (কঠিন এবং ঈষদচ্ছ)।
সাংস্কৃতিক বিভিন্নতা
একইভাবে, ভাষার ক্ষেত্রে বিভিন্নতা দেখা যায় যখন বিবেচনা করা হয় কোন রঙকে কোন বর্ণে বিশ্লেষণ করা হবে সেই বর্ণের গাঢ় বা হালকা হবার উপর নির্ভর করে। ইংরেজরা কিছু রঙকে বিভক্ত করে বিভিন্ন বর্ণের হালকা হওয়াকে কেন্দ্র করে যেমন লাল এবং গোলাপী, অথবা কমলা এবং বাদামী। ইংরেজি ভাষাভাষীদের কাছে এই দুই জোড়া বর্ণ, যাদের মধ্যে গাঢ় সবুজ এবং হালকা সবুজের মতো খুব বেশি পার্থক্য নেই, সম্পূর্ণ আলাদা গোত্রীয় বলে মনে হয়। একজন রাশিয়ানের কাছে সেই একই লাল/গোলাপী এবং কমলা/বাদামীর পার্থক্য ছাড়াও গাঢ় এবং হালকা নীলের মাঝেও আলাদা নাম আছে- সিনি এবং গলুবই (sinii and goluboi),  যাদেরকে ইংরেজরা শুধু গাঢ় এবং হালকা নীল বলবে। এই দুটি বর্ণও রাশিয়ানদের কাছে লাল/গোলাপী এবং কমলা/বাদামীর মতোই আলাদা।
অনেক বিশেষজ্ঞই ওভাহিম্বাদের বর্ণের ধারণা নিয়ে আলোচনা করেছেন। ওভাহিম্বারা চারটি বর্ণের নাম ব্যবহার করে থাকেঃ যুযু মানে গাঢ় বর্ণের নীল, লাল, সবুজ এবং বেগুনী; ভাপা হল সাদা এবং কিছু হ্লদে বর্ণ ; বুরু অর্থাৎ কিছু সবুজ এং নীল গোত্রীয় বর্ণ; এবং দাম্বু হল আরো কিছু সবুজ, লাল এবং বাদামী গোত্রের বর্ণ। ধারণা করা হয় যে ওভাহিম্বাদের একই গোত্রীয় বর্ণের মধ্যে পার্থক্য করতে অন্যান্য ভাষাভাষীদের তুলনায়, যারা বর্ণকে সম্পূর্ণ আলাদা গোত্রে ভাগ করে, বেশি সময় লাগে।
হাঙ্গেরীয় এবং তুর্কীরা "লাল" বর্ণের জন্য বিভিন্ন শব্দ ব্যবহার করে থাকেঃ পিরোস এবং ভোরোস (piros and vörös) (হাঙ্গেরীয় ভাষায় ; vörös অর্থ একধরনের গাঢ় লাল) এবং কিরমিজি, আল, এবং কিজিল (তুর্কী); কিরমিজি সব লালকে নির্দেশ করে কিন্তু প্রকৃত অর্থে ক্রিমসন লাল বুঝায়; কিজিল স্কারলেট লাল এবং কিছু কমলা ও বাদামী লাল বুঝায়। "লাল" বর্ণের জন্য দুইটি আলাদা শব্দ আইরিশ এবং স্কটিশ গেলিকেও পাওয়া যায় (ডিয়ারগ হালকা, উজ্জ্বল লালের জন্য এবং রুয়া বা রুয়াধ গাঢ়, বাদামী লালের জন্য)। তুর্কীরাও "সাদা"র জন্য দুইটি শব্দ (বেয়াজ ও আক) এবং "কালো"র জন্য দুইটি শব্দ (সিয়াহ ও কারা) ব্যবহার করে। আক এবং বেয়াজের অর্থ প্রায় এক, কিন্তু কারার অর্থ সিয়াহর থেকেও ব্যাপ্তি বেশি এবং তা গাঢ় খয়েরীকেও নির্দেশ করে। এই দুই শব্দের মধ্যে কোনটি ব্যবহার হবে তা কোন বস্তুর জন্য ব্যবহার হচ্ছে তার উপরও নির্ভর করে। একইভাবে, আইরিশরা সবুজের ক্ষেত্রে দুই শব্দ ব্যবহার করে; গ্লাস গাছের সবুজকে নির্দেশ করে কিন্তু উয়াথনি কৃত্রিম সবুজ বর্ণকে নির্দেশ করে। দুইটি বর্ণ এক হলেও শব্দ আলাদা ব্যবহার করা হয় এই দুই ক্ষেত্রে।
কমি ভাষায়, সবুজ হলুদের একটি প্রকারভেদ যাকে বলা হয় турун виж (turun vizh): "ঘাস হলুদ"।
পিরাহা ভাষায় কোন বর্ণ সংক্রান্ত শব্দ নেই।
মৌলিক বর্ণ পরিভাষা
ব্রেন্ট বার্লিন এবং পল কে তাদের বর্ণ পরিভাষার উপরে রচিত ক্লাসিক রচনা বেসিক কালার টার্ম: দ্যায়ার ইউনিভার্সালিটি অ্যান্ড ইভূলিউশন (১৯৬৯) এ বলেন যে, এই ধরনের পার্থক্যকে মৌলিক শ্রেণীতে সুসজ্জিত করা সম্ভব এবং সার্বজনীন মৌলিক বর্ণ পরিভাষা খুবই কম সংখ্যক, যেগুলো কিছু নির্দিষ্ট সংস্কৃতি নির্দিষ্ট ভাবে ব্যবহার করত। বার্লিন এবং কে তাদের পর্যালোচনাকে বিশ্বের ২০টি ভাষার সাথে তুলনা করে তৈরি করেছিলেন। মৌলিক বর্ণ পরিভাষা হিসেবে বিবেচিত হবার জন্য শব্দকে অবশ্যই হওয়া লাগবেঃ বার্লিন এবং কে তাদের গবেষণায় দেখিয়েছেন যে সংস্কৃতি দ্বারা বর্ণকে চেনার জন্য (I-VII) টি ধাপ রয়েছে।
ধাপ I শুধুমাত্র দুইটি বর্ণ সাদা এবং কালোকে নির্দেশ করে যেখানে তাদেরকে বিস্তারিতভাবে অন্য অনির্ধারিত বর্ণ পরিভাষার জন্য ব্যবহার করা হয়েছে। যেমন- নিউ গিনিয়ার জেল হাইল্যান্ড গ্রুপ রক্তের বর্ণ কালো বলে ধারণা করে। এর কারণ হল ধাপ I অনুযায়ী সাদা এবং কালো বর্ণের উজ্জ্বলতার উপর ভিত্তি করে নির্ধারিত হয়।
আবার ধাপ II অনুযায়ী আরো একটি বর্ণ লাল পরিচিতি লাভ করে। এই ধাপে আমাদের বস্তুর উজ্জ্বলতার উপর না বরং বিভিন্ন বর্ণের পরিভাষাকে একটি বিশাল বর্ণসীমা জুড়ে বিস্তার করতে দেখা যায়। বিশেষত নীল এবং অন্যান্য গাঢ় বর্ণকে কালো, হলুদ/কমলাকে লালের মধ্যে এবং সাদার মতো সব বর্ণকে সাদা শ্রেণীতে ফেলানো হয়েছে।
ধাপ III অনুযায়ী আরো একটি বর্ণের পরিচিতি পাওয়া যায়, যদিও এই বর্ণ হয় সবুজ (III a) বা হলুদ (III b) যেকোন একটি হতে পারে। যদিও বেশিরভাগ সংস্কৃতিই এই ধাপে সবুজের তুলনায় হলুদকে বেশি স্বীকৃতি  দেয়। বর্তমানে দুইটি ভাষা আছে যারা সবুজকে প্রথমে স্বীকৃতি দেয়- নাইজেরিয়ান ভাষা ইবিবো এবং ফিলিপাইন ভাষা মিন্দোরো হানুনু।
ধাপ IV এ বর্ণ পরিভাষার এই সব পরিভাষাকে সংস্কৃতি স্বীকৃতি না দিলেও পঞ্চম পরিভাষারূপে দেখিয়েছে।
তাদের আলোচনা দেখিয়েছে যে যেসব সংস্কৃতিতে দুই শব্দ প্রচলিত তারা শুধু গাঢ় (কালো এবং কালচে রং এবং নীলের মত শীতল রঙ) এবং উজ্জ্বলকে (সাদা, হাল্কা বর্ণ এবং লালের মত উষ্ণ বর্ণ) নির্দেশ করে। যেসব ভাষায় তিনটি করে শব্দ প্রচলিত তারা স্ব পরিভাষায় লালকে প্রাধান্য দেয়। তাই। তিনটি মৌলিক বর্ণ হিসবে বিবেচিত হয় কালো, সাদা এবং লাল।অতিরিক্ত বর্ণ পরিভাষা যুক্ত হয় একটি নির্দিষ্ট নিয়মে যখন ভাষার পরিবর্তন ঘটেঃ প্রথমত সবুজ বা হলুদ, দ্বিতীয়ত বাকি সব হলুদ ও সবুজ এবং সবশেষে নীল। সব ভাষাতেই ছয়টি বর্ণের পরিভাষাকে চিহ্নিত করা যায়- কালো, সাদা, লাল, সবুজ, হলুদ, এবং নীল। এই বর্ণগুলো চোখের রেটিনার জন্য খুবই সংবেদনশীল। যা বার্লিন এবং কে -কে এই বক্তব্যে উপনীত করে যে এই বর্ণ পরিভাষা শুধু সাংস্কৃতিক কর্মকাণ্ড না, বরং তা জীববিজ্ঞানের সাথেও সম্পর্কিত- তা হল, ভাষা তৈরি হয় উপলব্ধি থেকে । ২০১২ সালের এক গবেষণা অনুযায়ী মানুষের মাঝে প্রাধান্য আসলে মানব দৃষ্টি এবং সময়ের উপর নির্ভর করে। যেভাবে এই বর্ণগুলো মানুষের ভাষায় সগযুক্ত হয়েছে তা তাই প্রমাণ করে।
১৯৯৯ এ প্রস্তাবিত ক্রমবিকাশমান ট্রাজেক্টরি নিচে দেওয়া হল। ৮০ শতাংশ সাধারন ভাষা মধ্যম পথে পড়ে। এখন প্রতিটি ভাষাতেই মৌলিক বর্ণের জন্য দুই থেকে দশটি পরিভাষা রয়েছে। বাকি সব বর্ণ গুলো ঐ ভাষার মানুষদের কাছে ঐ বর্ণের প্রকারভেদ বলে বিবেচিত হয়। ইংরেজদের ১১ টি মৌলিক বর্ণ পরিভাষা রয়েছেঃ কালো, লাল, সাদা, সবুজ, হলুদ, নীল, বাদামী, কমলা, গোলাপী, বেগুনি এবং ছাই। ইতালীয়, রাশিয়ান এবং হিব্রু ভাষায় আছে ১২টি নীল এবং আকাশীকে আলাদা করে। তার মানে এই না যে, ইংরেজরা দুই বর্ণের তফাৎ ধরতে পারে না। হারা আকাশীকে হালকা নীল বলে উল্লেখ করবে। যদিও গোলাপী হল মৌলিক, তা হালকা লাল বলা হয় না।
গুণবাচক এবং বর্ণনামুলক বর্ণ পরিভাষা
কোন ভাষার বর্ণবাচক শব্দগুলো আবার দুই প্রকার হতে পারে- গুণবাচক এবং বর্ণনাবাচক শব্দ, যদিও তাদের পার্থক্য খুবই কম। গুণবাচক শব্দগুলো শুধু একটা বর্ণকে নির্দেশ করবে। ইংরেজিতে সাদা, কালো, লাল, হলুদ, সবুজ, নীল, বাদামী এবং ধূসর হল গুণবাচক বর্ণ সংক্রান্ত শব্দ।এই শব্দগুলো ইংরেজি ভাষায় মৌলিক বর্ণ পরিভাষা হিসেবে পূর্বেই বর্ণনা করা হয়েছে, কিন্তু মেরুন কিংবা ম্যাজেন্টার মতো শব্দগুলো মৌলিক বর্ণ না হলেও গুণবাচক হিসেবে বিবেচিত হয় কারণ ঐ ভাষাভাষীদের কাছে এগুলো খুব দুর্লভ, খুব নির্দিষ্ট অথবা মৌলিক বর্ণের শ্রেণীবিভাগের মধ্যে পড়ে বলে বিবেচিত হয়।
বর্ণনাবাচক শব্দগুল যদিও বর্ণের পরিভাষা হিসেবে ব্যবহৃত হয় কিন্তু প্রথমত তারা কোন বস্তুকে নির্দেশ করে- যেমন "সাল্মন", "রোজ", "স্যাফ্রন" এবং "লাইলাক" আসলে বাস্তব জগতের বিভিন্ন বস্তুর রঙের সাথে মিলিয়ে রাখা নাম- যেমন সালমন মাছের ভিতরের রং, গোলাপ ফুলের রং, লাইলাক ফুলের কলির রং ।এ শব্দগুলো কোন নির্দিষ্ট বর্ণের নির্দিষ্ট প্রকারকে নির্দেশ করতে ব্যবহৃত হয়।
কিছু ভাষায় বর্ণকে বর্ণনাবাচক শব্দ হিসেব ধরা হয় যেখানে একই বর্ণের জন্য অন্য ভাষায় গুণবাচক শব্দ ব্যবহার করা হয়। যেমন- জাপানিজে গোলাপী মানে মোমোইরো (桃色, lit. "পিচ বর্ণ") এবং ধূসর মানে হয় হাইরো অথবা নেজিমোরো (灰色, 鼠色, lit. "ছাই-বর্ণ" হালকা ধূসরের জন্য এবং "ইঁদুর-বর্ণ" গাঢ় ধূসরের জন্য); এছাড়াও নতুন কিছু শব্দ ভাষায় যুক্ত হতে পারে যেমন- জাপানিজে পিংকু (ピンク) হয়েছে গোলাপী অর্থে এবং গুড়ি (グレー) হয়েছে ধূসর অর্থে ইংরেজি অনুসারে।
কিছু কিছু বর্ণের পরিভাষা গুণবাচক না বর্ণনাবাচক তা নিয়ে নানা বিতর্ক আছে।"পিংক" শব্দটি বর্ণনা বাচক যা এসেছে একটি ফুলের নাম "পিংক" থেকে(ডায়ান্থাস); যদিও এই ফুল এখন দুষ্প্রাপ্য হলেও এই বর্ণের নাম খুবই প্রচলিত। অনেক ইংরেজি ভাষী মানুষ একে গুণবাচক এবং মৌলিক বর্ণ হিসেবে বিবেচনা করে । একইভাবে পার্পল এসেছে একধরনের ডাইয়ের নাম টিরিয়ান পার্পল থেকে।
"অরেঞ্জ" শব্দটি গুণবাচক না বর্ণনা বাচক তা সঠিক বোঝা সম্ভব না যেহেতু বর্ণ এবং শব্বেঅরেঞ্জ কোনটি প্রাথমিক তা বোঝা মুশকিল। বর্ণের পরিভাষা হিসেবে এটি বিংশ শতাব্দীর প্রথমে প্রকাশ পায় এবং তার আগে শিল্পীর প্যালেটে তার নাম ছিল হলদে লাল। ইংরেজিতে "orange" শব্দটি ফলের নাম হিসেবেও ব্যবহার হয়। এই শব্দটি এসেছে ফরাসি অরেঞ্জি থেকে যা এসেছে সংস্কৃত নারাং থেকে যা এসেছে দ্রাবিড়ীয় এক ভাষা থেকে। এ থেকে প্রাপ্ত শব্দ অরেঞ্জিস ১৯ শতক হতে বর্ণের নাম হিসেবে ব্যবহৃত হয় ফলের উপর ভিত্তি করে। যদিও "অরেঞ্জ" বর্ণকে বাকি সব বর্ণ যেমন লাল, হলুদ, সবুজ, নীল, গোলাপী, বেগুনী, বাদামী, ধূসর, সাদা এবং কালোর মতোই মৌলিক বর্ণের মাঝে ফেলা হয়।বর্তমানে এই শব্দের বহুল প্রচলনের কারণে বোঝা যায় না যে ফল বর্ণের উপর ভিত্তি করে নাকি বর্ণ ফলের উপর ভিত্তি করে নামকরণ করা হয়েছে।
ইতালীয় ভাষায় আরান্সিয়ন একটি বিশেষণ এবং তা এসেছে আরান্সিও নামক ফল হতে। পর্তুগিজ ভাষায় ফল লারাঞ্জা  এর নাম এসেছে কোর ডি লারাঞ্জা নামক বর্ণের নাম হতে যার অর্থ 'কমলার বর্ণ'। একইভাবে রোজা ('রোজ') এবং কোর ডি রোজা ('গোলাপের বর্ণ'); এবং ভায়োলেটা ('ভায়োলেট') এবং কোর ডি ভায়োলেটা ('ভায়োলেটের বর্ণ')।
ভাষারূপে বর্ণের পরিভাষা সংক্রান্ত জটিলতা
বর্ণের পরিভাষা সংক্রান্ত গবেষণা বেশিরভাগ ক্ষেত্রেই মূল ভাষার প্রচলিত ব্যবহারের বা তার ভূমিকার কোন উৎস ব্যতীত পরিচালনা করা হয়। জন এ লুসি তার দ্য লিঙ্কুইস্টিক অব কালার নামক রচনায় দুইটি মূল শ্রেণীবিভাগ দেখান। একটি বিরাট অংশের জন্য কোন বর্ণের পরিভাষার ব্যবহার এবং ভাষার ব্যাকরণে বর্ণের ব্যবহার যেমন- ইংরেজিতে একটি প্রচলিত বাক্য "আই এম ফিলিং ব্লু" যেখানে ব্লু বা নীল একটি ক্রিয়া যা অন্য কোন ভাষায় ব্যবহার করা সম্ভব না।
বিভিন্ন ভাষা এবং তাদের বর্ণের পরিভাষার উপর চলা গবেষণা ক্রমশ কঠিন হয়ে যাচ্ছে যেহেতু সাংস্কৃতিক, স্বজ্ঞা এবং প্রচলিত ব্যবস্থার মধ্যে যে কোন একটির উপর নির্ভর করা খুব কঠিন একটি বিষয়।
প্রমিত নিয়ম
বর্ণ নামকরণের কিছু নিয়ম হল সিএনএস এবং আইএসসিসি লেক্সিকন বর্ণ পরিভাষা। এই নিয়মগুলোর অসুবিধা হল এরা শুধু মাত্র কিছু নির্দিষ্ট বর্ণের নামকরণ করে তাই এক নিয়ম হতে অন্য নিয়মে বর্ণের নাম পরিবর্তন করতে বেগ পেতে হয়। অর্থাৎ CIE XYZ এর মধ্যে কোন সরল রূপান্তর সূত্র নেই।
সাধারণত ডাক টিকেট সংগ্রহকারীরা পোস্টাল স্ট্যাম্প এর বর্ণ নির্ধারণে নাম ব্যবহার করে। এই নামগুলো বিভিন্ন দেশের জন্য ভিন্ন ভিন্ন হয়ে থাকে তাই যুক্তরাষ্ট্রের Scott catalog ক্যাটালগ যুক্তরাজ্যের স্ট্র্যানলি গিবন্স ক্যাটালগে আলাদা নাম ধারণ করবে।
এই আধুনিক কম্পিউটারের যুগে মৌলিক বর্ণের নাম নির্ধারিত হয় ওয়েবে বর্ণের নামানুসারে (SVG 1.0/CSS3), এইচটিএমএল বর্ণ নাম, এক্স১১ বর্ণ নাম এবং .নেট ফ্রেমওয়ার্কের বর্ণ নাম দ্বারা।
ক্রেওলা কোম্পানি ক্রেয়ন রঙের জন্য বিখ্যাত যাদের নাম বিভিন্ন সৃষ্টিশীল উপায়ে দেওয়া হয়েছে।
হেরাল্ড্রি টিংচার এর নামকে নিয়মানুসারে উল্লেখ করেছেন এবং তাদেরকে বিভিন্ন উপভাগে বিভক্ত করেছেন, যেমন- বর্ণ, ধাতু এবং লোম।
বিপণনের জন্য বর্ণ নামকরণ
ফ্যাশন এবং রঙের জন্য বর্ণের নামকরণ বিভিন্নভাবে শব্দের নিজেদের মধ্যে যুক্ত হবার বিষয় এবং অনুভূতির অপপ্রয়োগ করেছে। এগুলো বেশি পরিলক্ষিত হয় রঙের চিপ বা নমুনাতে যেখানে রং বিক্রি হয়। সেখানে "পপি ইয়েলো" হয়ে যেতে পারে উত্তপ্ত এবং সক্রিয় "এম্বার রেজ", শান্ত এবং আরামদায়ক "লেট আফটারনুন সানশাইন", অথবা অর্থ-বিভবপূর্ণ "সিয়েরা গোল্ড"। জেনারেল মোটরের বিভিন্ন ভাগেও বিভিন্ন রঙের গাড়ির মডেলের জন্য বিভিন্ন বর্ণের নাম দেওয়া হয়।ক্রেতাদের কাছে আকর্ষণীয় করা ছাড়াও এই নামগুলো একটি রঙের সাথে অনুভূতির সংমিশ্রন ঘটায় যা ক্রেতাকে তা ক্র্য় করতে বাধ্য করে।
নিয়ন এবং প্রতিপ্রভা
বিভিন্ন উজ্জ্বল বর্ণের নামের সাথে "নিয়ন" শব্দ জুড়ে দেওয়া হয় নিয়ন আলোর সাথে তুলনা করে। এ ধরনের রঞ্জক (dye) এবং রঙগুলো প্রতিপ্রভ (fluorescent) হয় অর্থাৎ অন্ধকারে জ্বলে। মধ্যদুপুরে এই রঙগুলি বেশি উজ্জ্বল দেখা যায় অতিবেগুনী রশ্মির জন্য।
ব্লো-ব্জাং-স্ন্যান-গ্রাগ্স
ব্লো-ব্জাং-স্ন্যান-গ্রাগ্স (১৭১৮-১৮০০) তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধান ছিলেন।
সংক্ষিপ্ত জীবনী
ব্লো-ব্জাং-স্ন্যান-গ্রাগ্স ১৭১৮ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার ভ্রাতা ব্যা-রোগ-গ্দোং তাকে শিক্ষার্থীর শপথ প্রদান করেন। তিনি তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব  নামক তৃতীয় বিহার প্রধানের নিকট প্রমাণ ও প্রজ্ঞাপারমিতা সম্বন্ধে শিক্ষালাভ এবং ভিক্ষুর শপথ গ্রহণ করেন। এই সময় এছাড়া ঙ্গাগ-দ্বাং-ব্স্তান-পা'ই-র্গ্যাল-ম্ত্শান  নামক দ্বিতীয় গুং-থাং লামা, ঙ্গাগ-দ্বাং-ব্স্তান-'দ্জিন  নামক চতুর্থ বিহার প্রধান তার অন্যতম শিক্ষক ছিলেন। ১৭৫৬ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে পঞ্চম পাঞ্চেন লামা, রোল-পা'ই-র্দো-র্জে  নামক তৃতীয় ল্চাং-স্ক্যা হো-থোগ-থু, ঙ্গাগ-দ্বাং-ব্যাম্স-পা  নামক প্রথম ফুর-ল্চোগ  প্রভৃতি অবতারী লামাদের নিকট শিক্ষালাভ করেন। ১৭৬১ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ত্রয়োদশ প্রধানের দায়িত্ব গ্রহণ করেন ও এই পদে তিনি ছয় বছর থাকেন। ১৭৭৮ খ্রিষ্টাব্দে তিনি র্গ্যা-ম্খার  বৌদ্ধবিহারেরও প্রধানের দায়িত্ব লাভ করেন।
ইদো
ইদো বা IDO নির্দেশ করে:
স্থানভেদে:
সংগঠনভেদে:
অন্যান্য ব্যবহারভেদে:
ত্রিনিদাদ ও টোবাগো জাতীয় ক্রিকেট দল
ইতিহাস
১৮৬৯ সালে প্রথমবারের মতো ত্রিনিদাদ দল প্রথম-শ্রেণীর ক্রিকেটে অংশ নেয়। ডেমেরারার বিপক্ষে দলটি ১-১ ব্যবধানে সিরিজ ড্র করেছিল। ১৯৯৮ সালের কমনওয়েলথ গেমসে ত্রিনিদাদ ও টোবাগো দল অংশ নিয়েছিল। আঞ্চলিক চারদিনের প্রতিযোগিতায় পাঁচবার শিরোপা লাভসহ দশবার ডব্লিউআইসিবি কাপ জয় করে। দলটি ক্যারিবিয়ান টুয়েন্টি২০ প্রতিযোগিতার বর্তমান চ্যাম্পিয়ন।
দলীয় সদস্য
২০১৫-১৬ মৌসুমের আঞ্চলিক চারদিনের প্রতিযোগিতা বা আঞ্চলিক সুপার৫০ প্রতিযোগিতায় ত্রিনিদাদ ও টোবাগার পক্ষে অংশগ্রহণকারী খেলোয়াড়দের তালিকা নিচে দেয়া হলো। আন্তর্জাতিক পর্যায়ে ক্যাপ পরিধানকারীদেরকে গাঢ় হরফে দেখানো হয়েছে:
উৎস: আঞ্চলিক চারদিনের প্রতিযোগিতা, আঞ্চলিক সুপার৫০
ভবানীচরণ বন্দ্যোপাধ্যায়
ভবানীচরণ বন্দ্যোপাধ্যায় (জন্ম: জুলাই, ১৭৮৭ – মৃত্যু: ২০ অক্টোবর, ১৮৪৮) সমাচার চন্দ্রিকা পত্রিকার সম্পাদক ও বাংলা সাহিত্যের প্রথম কথাসাহিত্যিক। ভবানীচরণ গোঁড়া হিন্দুসমাজের প্রতিনিধি ছিলেন ও বাংলায় পাশ্চাত্য শিক্ষা ও চেতনা বিস্তারের প্রবল বিরোধিতা করেন। বাংলা ভাষার উন্নতিকল্পে কয়েকটি পাঠ্যপুস্তকও রচনা করেন।
জীবন
বর্ধমান জেলার উখড়ার নারায়ণপুর গ্রামে ভবানীচরণ বন্দ্যোপাধ্যায়ের জন্ম। পিতা রামজয় বন্দ্যোপাধ্যায় কলকাতার কলুটোলা অঞ্চলে বসবাস করতেন। ছেলেবেলার পিতার তত্ত্বাবধানে নানা বিষয় এবং বাংলা, সংস্কৃত, ফার্সি ও ইংরেজি ভাষা শিক্ষা করেন। এরপর ভবানীচরণ নিজ যোগ্যতায় বিভিন্ন ইউরোপীয় ব্যবসায়ী প্রতিষ্ঠান ও বিশপ রেজিনাল্ড প্রমুখ ইউরোপীয়ের অধীনে কর্ম করেন। ১৮২২ সালে সমাচার চন্দ্রিকা পত্রিকা প্রকাশ করেন ও ১৮২৮ সালে প্রভাবশালী সমাজপতি হিসাবে জুরি নিযুক্ত হন। ১৮৩০ সালে রাজা রামমোহন রায়ের সংস্কার আন্দোলনের বিরুদ্ধে রাধাকান্ত দেবের নেতৃত্বে ধর্মসভা গঠিত হলে তিনি তার সম্পাদক নিযুক্ত হন। সতীদাহ প্রথা রদ, ভারতের অর্থনীতিতে বিদেশি বিনিয়োগ ও বিদেশি ধাঁচে সংস্কার প্রবর্তনের তীব্র বিরোধিতা করেন এবং দেশে বিদেশি অর্থনৈতিক উপনিবেশ স্থাপন রোধে জমিদারদের দেশীয় সম্পদ উন্নয়নের প্রস্তাব করেন। তার রচিত সাহিত্যগ্রন্থগুলি তৎকালীন সমাজের দুর্নীতির আবরণ উন্মোচন করে দিয়েছিল।
সম্পাদনা ও সাহিত্যকীর্তি
৪ ডিসেম্বর ১৮২১ সালে সাপ্তাহিক সম্বাদ কৌমুদী পত্রিকায় সাংবাদিকতা শুরু করেন ভবানীচরণ। পরে রামমোহন রায়ের সঙ্গে ধর্মমত নিয়ে বিরোধ বাধায় তিনি এই কাজ ত্যাগ করেন। ১৮২২ সালের ৫ মার্চ কলুটোলায় নিজে প্রেস স্থাপন করে প্রকাশ করেন ‘সমাচার চন্দ্রিকা’। রক্ষণশীল হিন্দুসমাজের মুখপত্র হিসাবে পত্রিকাটি সপ্তাহে দুই দিন প্রকাশিত হত। প্রমথনাথ শর্ম্মণ ছদ্মনামে রচনা করেন তার বিখ্যাত গদ্যগ্রন্থ নববাবু বিলাস।
কলিকাতা কমলালয় (১৮২৩) ও নববাবুবিলাস (১৮২৫) গ্রন্থদুটিতে তার আক্রমণের লক্ষ্য ছিল কলকাতার বাবু কালচার ও নব্যোদ্ভূত ইয়ং বেঙ্গল গোষ্ঠী। এছাড়া দূতীবিলাস নামে একটি কাব্য (১৮২৫) ও নববাবুবিলাস-এর দ্বিতীয় পর্ব নববিবিবিলাস (১৮৩১) উল্লেখযোগ্য। এছাড়া শ্রীশ্রীগয়াতীর্থ বিস্তার (১৮৩১), আশ্চর্য্য উপাখ্যান (১৮৩৫) ও পুরুষোত্তম চন্দ্রিকা (১৮৪৪) নামে তিনটি গ্রন্থ রচনা ও হাস্যার্ণব (১৮২২), শ্রীমদ্ভাগবত (১৮৩০), প্রবোধ চন্দ্রোদয় নাটকং (১৮৩৩), মনুসংহিতা (১৮৩৩), ঊনবিংশ সংহিতা (১৮৩৩), শ্রীভগবদ্গীতা(১৮৩৫) ও রঘুনন্দন ভট্টাচার্য কৃত অষ্টাবিংশতি তত্ত্ব নব্য স্মৃতি (১৮৪৮) সম্পাদনা করেন।
সমালোচনা
সংস্কার বিরোধী আন্দোলনের পুরোধা ব্যক্তিত্ব হওয়ায় নবজাগরণের পরবর্তী পর্যায় থেকেই ভবানীচরণ সমালোচিত ও নিন্দিত হতে থাকেন। তার সাহিত্যের অশ্লীলতার মোড়কে নীতিবাক্য প্রচারের অভিযোগ ওঠে। ডক্টর অসিতকুমার বন্দ্যোপাধ্যায়ের তার রচনা সম্পর্কে বলেছেন, “‘বাবুর উপাখ্যান’ বা ভবানীচরণ বন্দ্যোপাধ্যায়ের ব্যঙ্গ আখ্যানগুলি অর্ধশিক্ষিত ধনী সন্তানদের কুৎসিত আমোদ-প্রমোদের কথা সাধুভাষায় বলা হলেও উদ্দেশ্যটি তত সাধু ছিল না। বাইরের দিক থেকে এসব নকশায় রঙ্গকৌতুক, ব্যঙ্গ-বিদ্রুপ ও গল্পের আমেজ থাকলেও ভিতরে ছিল ‘পর্নো’ (porno)-কেচ্ছা-কেলেংকারি। সমাজের কুরীতি দেখিয়ে সভ্যভব্য মানসিকতা সৃষ্টি, এই জন্যই ভবানীচরণ ও অন্যান্য নকশাকারেরা কলম ধরেছিলেন; কিন্তু রোগের চেয়ে ঔষধই হয়েছিল প্রাণঘাতী।”
মেরি ও'ডোনোগু
কর্মজীবন
ও'ডোনোগু আয়ারল্যান্ডের কাউন্টি ক্লেয়ারে বড় হয়েছেন। তাঁর প্রথম উপন্যাস বিফোর দ্য হাউস বার্নস ২০১০ সালে প্রকাশিত হয়েছিল। বুকার পুরস্কার বিজয়ী আইরিশ ঔপন্যাসিক অ্যান এনরাইট এটিকে বর্ণনা করেছেন "বৈদ্যুতিক, বাস্তব এবং সম্পূর্ণ আধুনিক: স্বাগত জানানো এবং বিবেচনা করার জন্য একটি কণ্ঠ।" তাঁর ছোট গল্পগুলি জর্জিয়া রিভিউ , ডাবলিন রিভিউ, এজিএনআই, স্যালামান্ডার, লিটারারি ইমাজিনেশন, স্টিঙ্গিং ফ্লাই, আইরিশ টাইমস এবং অন্যত্র প্রকাশিত হয়েছে। তাঁর কবিতা সংকলন হল টুল্লে (২০০১) এবং অ্যামং দিস উইন্টার্স (২০০৭)। তিনি আইরিশ ভাষার কবি সীন ও রায়োর্ডেইনের অনুবাদকদের মধ্যে একজন; তাঁর নির্বাচিত কবিতাগুলি ২০১৪ সালে ইয়েল ইউনিভার্সিটি প্রেস (মার্গেলোস ওয়ার্ল্ড রিপাবলিক অফ লেটারস) থেকে প্রকাশিত হয়েছিল। বেশ কয়েক বছর ধরে দ্বিভাষিক খণ্ডে, তিনি লুই ডি পাওরের সাথে তাঁর কবিতার অনুবাদে সহযোগিতা করেছেন, অতি সম্প্রতি দ্য ব্রিন্ডেড ক্যাট অ্যান্ড দ্য নাইটিংগেলস টঙ্গ (ব্লাডক্স বুকস, ২০১৪) প্রকাশিত হয়েছে। মেরি ও'ডোনোগুয়ের লেখার ওপর প্রাপ্ত পুরস্কারের মধ্যে রয়েছে হেনেসি / সানডে ট্রিবিউন থেকে নব্য আইরিশ লেখক; ম্যাসাচুসেটস কালচারাল কাউন্সিল থেকে দুবারের ফেলোশিপ (২০০৬ এবং ২০১২ ); আইরিশ টাইমস থেকে আয়ারল্যান্ডের অর্থনৈতিক সংকটে সাড়া দেওয়া ছোট কথাসাহিত্যের জন্য লিজেন্ডস অফ দ্য ফল পুরস্কার (২০১৩); এবং ভারমন্ট স্টুডিও সেন্টার ও ভার্জিনিয়া সেন্টার ফর ক্রিয়েটিভ আর্টসে আবাসস্থল। তিনি ম্যাসাচুসেটসের ব্যাবসন কলেজের কলা ও মানবিক বিভাগে ইংরেজির অধ্যাপক এবং এজিএনআই-এর কথাসাহিত্য সম্পাদক। ২০২৩ সালে ভিলানোভা বিশ্ববিদ্যালয়ের আইরিশ স্টাডিজের হেইমবোল্ড চেয়ারটি তাঁর পাওয়ার কথা।
আল-ওয়াসিক
আবু জাফর হারুন ইবনে মুহাম্মদ আল মুতাসিম (أبو جعفر هارون بن محمد المعتصم; ৮১৬ – ১০ আগস্ট ৮৪৭) (আল ওয়াসিক বিল্লাহ নামে বেশি পরিচিত) (واثق بالل, "He who trusts in God") ছিলেন ৯ম আব্বাসীয় খলিফা। তিনি ৮৪২ থেকে ৮৪৭ সাল পর্যন্ত শাসন করেন। তিনি তার পিতা ও পূর্ববর্তী খলিফা আল মুতাসিমের স্থলাভিষিক্ত হন। আল-ওয়াসিক শাসক এবং ব্যক্তি উভয় হিসাবেই তুলনামূলকভাবে অস্পষ্ট, এবং তার রাজত্ব মূলত তার বাবার ধারাবাহিকতা হিসাবে বিবেচিত হয়। তার শাসনামলের প্রধান ঘটনাগুলো ছিল ৮৪৫ সালে হেজাজে বেদুইন বিদ্রোহ দমন এবং ৮৪৬ সালে বাগদাদে একটি বিদ্রোহ। বাইজেন্টাইন সাম্রাজ্যের সাথে সংঘর্ষ অব্যাহত ছিল, এবং আব্বাসীয়রা এমনকি মাউরোপোটামোসে একটি উল্লেখযোগ্য বিজয় অর্জন করেছিল, কিন্তু ৮৪৫ সালে একটি যুদ্ধবিরতির পরে, বেশ কয়েক বছর ধরে যুদ্ধ বন্ধ হয়ে যায়।
প্রারম্ভিক জীবন
আল-ওয়াসিক ছিলেন বাইজেন্টাইন গ্রিক ক্রীতদাস (উম্মে ওয়ালাদ), কারাতিস ও আল-মু'তাসিমের পুত্র। তিনি ১৭ এপ্রিল ৮১২ সালে (বিভিন্ন উৎস ৮১১-৮১৩ সালে সামান্য আগে বা পরবর্তী তারিখ দেয়) মক্কার রাস্তায় জন্মগ্রহণ করেন। তার পিতামহ খলিফা হারুন আল-রশিদ (র. ৭৮৬-৮০৯) এর নামানুসারে হারুন নামকরণ করা হয় এবং তার সন্তান জাফরের নাম অনুসারে আবু জা'ফার (জাফরের পিতা) নামে তাকে ডাকা হ্তো।
তার প্রাথমিক জীবন অস্পষ্ট, আরও বেশি যেহেতু তার বাবা প্রাথমিকভাবে উত্তরাধিকারের সম্ভাবনা ছাড়াই একজন জুনিয়র রাজকুমার ছিলেন। আল-মু'তাসিম খলিফা হলে তিনি তার পুত্র ও উত্তরাধিকারীর শাসনব্যবস্থার অভিজ্ঞতা অর্জনের যত্ন নেন। এইভাবে আল-ওয়াসিক কে ৮৩৫ সালে রাজধানী বাগদাদের দায়িত্বে রাখা হয়, যখন আল-মু'তাসিম সামারাতে একটি নতুন রাজধানী স্থাপন করতে উত্তর দিকে চলে যায়। এরপর আল-তাবারি-র বিবরণে তাকে উল্লেখ করা হয়েছে যে ৮৩৮ সালে বাবাক খোররামদিনের বিদ্রোহ দমন থেকে বিজয়ী প্রত্যাবর্তনের সময় সেনাপতি আল-আফশিনকে আনুষ্ঠানিকভাবে স্বাগত জানাতে পাঠানো হয়েছিল। এরপর ৮৪১ সালে তাকে আল-আফশিনে এক বাটি ফল নিয়ে আসার কথা উল্লেখ করা হয়, যিনি তখন অপমানিত এবং কারারুদ্ধ। ফলটি বিষাক্ত হওয়ার ভয়ে আল-আফশিন তা গ্রহণ করতে অস্বীকার করেন এবং খলিফাকে অন্য কাউকে বার্তা দিতে বলেন। সামারায়, তার বাসভবন তৎক্ষণাৎ তার বাবার প্রাসাদ সংলগ্ন ছিল, এবং তিনি আদালতে সব সময় উপস্থিত ছিলেন। ইতিহাসবিদ জন টার্নার যেমন মন্তব্য করেছেন, এই ঘটনাগুলো আল-ওয়াসিককে "তার বাবার বিশ্বস্ত এজেন্টের ভূমিকায়" দেখায়, যা তাকে ক্ষমতার শাসনভার গ্রহণের জন্য ভাল অবস্থানে নিয়ে গিয়েছিল।" অন্যদিকে, আল-ওয়াসিককে কখনো সামরিক কমান্ড দেওয়া হয়নি এবং পূর্ববর্তী আব্বাসীয় অনুশীলন থেকে সরে এসে ৮৩৮ সালের আমোরিয়ন অভিযানেও অংশ নেননি।
রাজত্ব
আল-তাবারি রেকর্ড করেছেন যে আল-ওয়াসিক মাঝারি উচ্চতার, সুদর্শন এবং সুগঠিত ছিল। তিনি লালচে বর্ণের সাথে ফর্সা ছিলেন। তার বাম চোখ পক্ষাঘাতগ্রস্ত হয়ে পড়েছিল।৮৪২ সালের ৫ জানুয়ারি আল-মু'তাসিম মারা গেলে আল-ওয়াসিক কোন বিরোধিতা ছাড়াই তার স্থলাভিষিক্ত হন। তার রাজত্ব সংক্ষিপ্ত এবং অলক্ষণীয় ছিল, মূলত আল-মু'তাসিমের নিজস্ব ধারাবাহিকতা ছিল, কারণ সরকার আল-মু'তাসিমরে নেতৃত্বে ছিল: তুরস্কের সামরিক কমান্ডার ইতাখ, ওয়াসিফ এবং আশিনাস, উজির মুহাম্মদ ইবনে আল-জায়াত এবং প্রধান কাযি আহমাদ ইবনে আবি দাউদ। তার মা কারাটিস ৮৪২ সালে আল-ওয়াসিকের ভাই জাফারের (ভবিষ্যতের খলিফা আল-মুতাওয়াক্কিল) সাথে তীর্থযাত্রায় যান, কিন্তু তিনি ৮৪২ সালের ১৬ আগস্ট আল-হিরাহে পথে মারা যান। তাকে কুফায় সমাধিস্থ করা হয়েছিল।
৮৪৩/৪ সালে খলিফা অভিযোগ করেন যে, তিনি উজির ইবনে আল-জায়াতের প্ররোচনায় ছিলেন, অথবা আল-তাবারীর রিপোর্ট করা একটি গল্প অনুসারে, হারুন আল-রশিদের অধীনে বামারকিদের পতনের দ্বারা অনুপ্রাণিত হয়ে- গ্রেপ্তার, নির্যাতন এবং কেন্দ্রীয় সরকারের বেশ কয়েকজন সচিবকে ভারী জরিমানা আরোপ করা হয়, যাতে তুর্কি সৈন্যদের বেতন দেওয়া যায়। একই সময়ে ইতাখ এবং আশিনাসের মতো নেতৃস্থানীয় তুর্কি কমান্ডারদের ক্ষমতা হ্রাস করার লক্ষ্যে এই ব্যবস্থা গ্রহণ করা হয়েছিল, যেহেতু গ্রেপ্তার এবং অর্থ প্রদানে বাধ্য হওয়া বেশিরভাগ সচিব তাদের সেবায় ছিলেন।
বেদুইন বিদ্রোহ
৮৪৫ সালের বসন্তে মদিনাকে ঘিরে একটি উপজাতীয় বিদ্রোহ শুরু হয়। বানু সুলায়ম নামের একটি স্থানীয় উপজাতি মদিনার আশেপাশে বনু কিনাহ ও বাহিলাহ উপজাতিদের সাথে দ্বন্দ্বে জড়িয়ে পড়েছিল, যার ফলে সংঘর্ষে কয়েকজন নিহত হয় (ফেব্রুয়ারি/মার্চ ৮৪৫)। স্থানীয় গভর্নর মুহাম্মদ ইবনে সালেহ ইবনে আল-আব্বাস হাম্মাদ ইবনে জারির আল-তাবারিকে মিশ্র শক্তি দিয়ে তাদের বিরুদ্ধে পাঠান, যার মধ্যে নিয়মিত সৈন্যদের পাশাপাশি মদিনার অধিবাসীরা, আনসার পরিবার এবং কুরাইশদের কাছ থেকে। যদিও বানু সুলায়ম, প্রায় ৬৫০ জনের বেশি শক্তিশালী নয়, লড়াই করতে অনিচ্ছুক ছিল, হাম্মাদ তাদের আক্রমণ করেছিল, কেবল মাত্র তার প্রায় পুরো শক্তি দিয়ে পরাজিত এবং নিহত হয়েছিল। বানু সুলায়ম এখন মক্কা ও মদিনার পরিবেশ লুট করে এবং মে মাসে আল-ওয়াথিক তার তুরস্কের একজন সেনাপতি বুঘা আল-কবিরকে এই বিষয়টি পরিচালনা করার জন্য অভিযুক্ত করে। শাকিরিয়্যাহ, তুর্কি এবং মাঘারিবাহ গার্ড রেজিমেন্টের সৈন্যদের সাথে বুঘা আল-সুওয়ারিকিয়াহ শহরে সুলায়মের কিছু অংশকে পরাজিত করে এবং উপজাতির বেশিরভাগকে আত্মসমর্পণ করতে বাধ্য করে। তিনি মদিনায় প্রায় ১,০০০ উপজাতিকে কারাগারে বন্দী করেন এবং বাকিদের মুক্ত করেন। আগস্টে মদিনা ও মক্কায় যাওয়ার পর তিনি বানু হিলালকেও একই শর্তে জমা দিতে বাধ্য করেন কয়েক মাস পর, বন্দীরা, মোট প্রায় ১,৩০০ জন, পালানোর চেষ্টা করে, কিন্তু মেডিনিজরা তা ব্যর্থ করে দেয়, যারা কারাগার হিসাবে ব্যবহৃত প্রাসাদের উপর অবরোধ করতে এগিয়ে যায়। পরবর্তী সংঘর্ষে বন্দীরা সবাই নিহত হয় এবং মদিনায় বসবাসকারী অনেক উপজাতিএকই পরিণতি ভোগ করে। ইতিমধ্যে, বুঘা এই অঞ্চলের বেদুইন উপজাতিদের ভয় দেখানোর সুযোগটি ব্যবহার করে এবং বানু ফাজারা এবং বানু মুরার মুখোমুখি হওয়ার জন্য মিছিল করে। উপজাতিরা তার অগ্রগতির আগেই পালিয়ে যায়, অনেকে জমা দেয় এবং অন্যরা আল-বালকায় পালিয়ে যায়। এরপর বুঘা বানু কিলাবকে দমন করে, তাদের মধ্যে প্রায় ১,৩০০ জন বন্দীকে ৮৪৬ সালের মে মাসে মদিনায় ফিরিয়ে নিয়ে যায়।
৮৪৬ সালের সেপ্টেম্বর মাসে আল-ওয়াসিক বুগা আল-কবিরকে আল-ইয়ামাহে বানু নুমাইরের অবমাননা বন্ধ করতে প্রেরণ করেন। ৪ ফেব্রুয়ারি ৮৪৭ তারিখে বুঘা বাটন আল-সিরের পানি রন্ধনস্থলে প্রায় ৩,০০০ নুমাইরিসের বিরুদ্ধে একটি বড় বাগদানের লড়াই করেন। প্রথমে তাকে কঠোর ভাবে চাপ দেওয়া হয়েছিল, এবং তার বাহিনী প্রায় বিচ্ছিন্ন হয়ে গিয়েছিল। এরপর তিনি নুমাইরিসের ঘোড়ায় অভিযান চালিয়ে বের হওয়া কিছু সৈন্য ফিরে আসেন, বুঘাআক্রমণকারী বাহিনীর উপর পড়ে যান এবং তাদের পুরোপুরি পথ প্রদর্শন করেন। একটি প্রতিবেদন অনুযায়ী, ১,৫০০ নুমাইরি নিহত হয়েছে। বুঘা কয়েক মাস এই অঞ্চলকে শান্ত করতে ব্যয় করেন, যারা জমা দিয়েছিলেন তাদের নিরাপদ পথের রিট জারি করেছিলেন এবং বাকিদের অনুসরণ করেছিলেন, জুন/জুলাই ৮৪৭ সালে বাসরায় ফিরে আসার আগে। বিভিন্ন উপজাতিথেকে ২,২০০ জনেরও বেশি বেদুইনকে তার সাথে বন্দী করে আনা হয়েছিল।
মু'তাজিলিজম এবং আহমাদ ইবনে নাসর এর ব্যর্থ অভ্যুত্থান
তার বাবার মতো আল-ওয়াসিকও ছিলেন এক উগ্র মু'তাজিল ছিলেন, কিন্তু আলিদদের (আলীর বংশধররা) সাথে সুসম্পর্ক বজায় রেখেছিলেন। ৮৪৬ সালে আব্বাসীয় বিপ্লবের অন্যতম মূল মিশনারি আহমাদ ইবনে নাসর ইবনে মালিক আল-খুজাই বাগদাদে আল-ওয়াসিক, তার তুর্কি কমান্ডার এবং মু'তাজিলা মতবাদ উৎখাতের ষড়যন্ত্র শুরু করেন। অভ্যুত্থানের দিন ধার্য করা হয়েছিল ৪ এপ্রিল ৮৪৬ রাতে। যাইহোক, যাদের উত্থানের সংকেত হিসাবে একটি ড্রাম বাজানোর কথা ছিল তারা একদিন আগে এটি করেছিল, এবং কোনও প্রতিক্রিয়া ছিল না। শহরের মুসাবিদের উপ-গভর্নর মুহাম্মদ ইবনে ইব্রাহিম-গভর্নর, তার ভাই ইসহাক অনুপস্থিত ছিলেন— এই ঘটনার বিষয়ে অনুসন্ধান করা হয় এবং ষড়যন্ত্রটি প্রকাশিত হয়। আহমাদ ইবনে নাসর ও তার অনুসারীদের গ্রেপ্তার করে আল-ওয়াসিকের সামনে নিয়ে আসা হয়। খলিফা তাকে প্রকাশ্যে জিজ্ঞাসাবাদ করেছিলেন, যদিও প্রকৃত বিদ্রোহের পরিবর্তে কুরআনের সৃষ্টির কন্টকপূর্ণ ধর্মতাত্ত্বিক বিষয়ে বেশি। আহমাদের উত্তর আল-ওয়াসিককে এতটাই ক্ষুব্ধ করে তুলেছিল যে খলিফা ইসলাম-পূর্ব যুগের বিখ্যাত তলোয়ার আল-সামসামাকে গ্রহণ করেন এবং ব্যক্তিগতভাবে তুর্কি বুঘা আল-শারাবি এবং সিমা আল-দিমাশকির সাথে আহমাদের মৃত্যুদণ্ডে যোগ দেন। বাগদাদের বাবাকের গিবেটে আহমাদের মৃতদেহ জনসমক্ষে প্রদর্শিত হয়, আর তার ২০ জন অনুসারীকে কারাগারে নিক্ষেপ করা হয়।
একই বছর সামারার পাবলিক ট্রেজারিতে (বায়তুল-মাল) চুরি হয়। চোররা ৪২,০০০ রুপোর দিরহাম এবং অল্প পরিমাণ সোনার দিনার দিয়ে যাত্রা করেছিল। সাহিব আল-সুতরা (পুলিশ) ও ইটাখের ডেপুটি ইয়াজিদ আল-হুওয়ানি তাদের অনুসরণ করে ধরে ফেলেন।
বাইজেন্টাইন ফ্রন্ট
৮৩৮ সালে আল-মু'তাসিম আব্বাসীয় খিলাফতের চিরস্থায়ী শত্রু বাইজেন্টাইন সাম্রাজ্যের বিরুদ্ধে আমোরিয়াম ধ্বংস করে একটি বড় জয় অর্জন করেছিলেন। তবে তিনি এই সাফল্য অনুসরণ করেননি এবং যুদ্ধ সীমান্তে স্বাভাবিক অভিযান এবং পাল্টা অভিযানে ফিরে আসে। ৮৪২ সালে তার মৃত্যুর সময় আল-মু'তাসিম আরেকটি বড় আকারের আক্রমণের প্রস্তুতি নিচ্ছিলেন, কিন্তু কয়েক মাস পরে কেপ চেলিডোনিয়ার কাছে ঝড়ে কনস্টান্টিনোপল আক্রমণের জন্য তিনি যে মহান নৌবহর প্রস্তুত করেছিলেন তা ধ্বংস হয়ে যায়। আল-মু'তাসিমের মৃত্যুর পর বাইজেন্টাইন রিজেন্ট থিওকটিস্টোস আব্বাসীয় ভাসাল ক্রিটের আমিরাত পুনরায় জয় করার চেষ্টা করেন, কিন্তু এই অভিযান বিপর্যয়ের মধ্যে শেষ হয়। ৮৪৪ সালে আবু সাইদের নেতৃত্বে কালিকালা ও তারসুসের সীমান্ত আমিরাত থেকে একটি সেনাবাহিনী এবং সম্ভবত মালতা উমর আল-আকতার আমির বাইজেন্টাইন এশিয়া মাইনরের গভীরে অভিযান চালিয়ে বসপোরাসের তীর পর্যন্ত পৌঁছায়। এরপর মুসলিমরা মাউরোপোটামোসের যুদ্ধে থিওকটিস্টোসকে পরাজিত করে, সিনিয়র বাইজেন্টাইন কর্মকর্তাদের দলত্যাগের সহায়তায়।
৮৪৫ সালে বাইজেন্টাইন দূত ক্যালিফাল আদালতে বন্দী বিনিময়ের বিষয়ে আলোচনা করতে আসে। একই বছরের সেপ্টেম্বরে খাকান আল-খাদিমের পৃষ্ঠপোষকতায় এটি অনুষ্ঠিত হয় এবং ৪,৩৬২ জন মুসলমানকে মুক্ত করা হয়। তারসাসের আব্বাসীয় গভর্নরের শীতকালীন অভিযান বিপর্যয়করভাবে ব্যর্থ হওয়ার পরপরই, যার পর আরব-বাইজেন্টাইন সীমান্ত ছয় বছর ধরে নীবর করে ছিল।
মৃত্যু এবং উত্তরাধিকার
১০ আগস্ট ৮৪৭ তারিখে আল-ওয়াসিক ড্রপসি এর ফলে মারা যান, তখন এটি নিরাময়ের চেষ্টায় আগুনের ছ্যাকা নিতেন। । তার বয়স বিভিন্নভাবে ৩২, ৩৪ বা ৩৬ বছর হিসাবে দেওয়া হয়।
তার মৃত্যু অপ্রত্যাশিত ছিল, এবং উত্তরাধিকার খোলা রেখেছিল। ফলশ্রুতিতে নেতৃস্থানীয় কর্মকর্তারা, প্রধান কাযী উজির ইবনে আল-জায়াত, আহমাদ ইবনে আবি দুওয়াদ, তুর্কি সেনাপতি ইতাখ ও ওয়াসিফ এবং আরও কয়েকজন তার উত্তরসূরি নির্ধারণের জন্য একত্রিত হন। ইবনে আল-জায়াত প্রথমে আল-ওয়াসিকের পুত্র মুহাম্মদ (ভবিষ্যৎ খলিফা আল-মুহতাদি) প্রস্তাব করেন, কিন্তু যৌবনের কারণে তাকে পাস করা হয়, এবং পরিবর্তে কাউন্সিল আল-ওয়াসিকের ২৬ বছর বয়সী সৎ ভাই জাফারকে বেছে নেয়, যিনি খলিফা আল-মুতাওয়াক্কিল হয়েছিলেন।
সোভেরেইগন মাস্ক
সোভেরেইগন মাস্ক কন্টেইনার জাহাজ, যা মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ।
নকশা
সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে। প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে   এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।
ব্রাহ্মণী (মাতৃকা)
ব্রাহ্মণী (সংস্কৃত: ब्रह्माणी, IAST : Brahmāṇī) বা ব্রাহ্মী (সংস্কৃত: ब्राह्मी, IAST : Brāhmī), মাতৃকা নামে পরিচিত সপ্ত মাতৃকা (সপ্তমাতা) দেবীর একজন। তিনি সরস্বতীর একটি রূপ এবং হিন্দুধর্মে সৃষ্টিকর্তা ব্রহ্মার শক্তি হিসাবে বিবেচিত। তিনি আদিশক্তির একটি দিক, "রাজস গুণ" এর অধিকারী এবং তাই ব্রহ্মার শক্তির উৎস।
কিংবদন্তি
লোককাহিনীতে, ব্রাহ্মণী একবার ইলাভাকু বংশের রাজকুমারী হিসাবে পুনর্জন্ম লাভ করেছিলেন।রাজার দুটি কন্যা ছিল, রেণুকা (দেবী ব্রাহ্মণীর অবতার) এবং অন্যটি সহস্ত্রকাল। একবার সরস্বতী নদীর তীরে, ঋষি জমদগ্নি এবং রাজা রেণুকার জন্য স্বয়ম্বর ধারণ করেন এবং ঋষি যদমগ্নির সাথে তার বিবাহ হয়।ক্ষত্রিয় (যোদ্ধা) গোষ্ঠী এবং ভার্গব (ঋষি ভৃগু এবং শিবের বংশধর) বংশের মধ্যে সংঘর্ষ হয়েছিল কারণ ঋষি যাদমগ্নি ভার্গব বংশীথেকে ভারতের পশ্চিমে তাদের বাসস্থান স্থানান্তর করেছিলেন। পরে, রেণুকার বোনের বিবাহের জন্য তিনি পশ্চিম থেকে সমস্ত ক্ষত্রিয়দের উদযাপনের জন্য আমন্ত্রণ জানান।ঋষি যদমগ্নি তার এই আচরণে রাজি হননি কিন্তু রেণুকা একগুঁয়ে ছিলেন এবং তিনি তার কথা ধরে রাখেন, যা যদমগ্নি রাজি হন। দম্পতি দরিদ্র ছিল, কিন্তু ঋষিদের কামধেনু এবং অক্ষয়পত্র ছিল, যা তারা চাল তৈরি করতেন।ক্ষত্রিয় গোষ্ঠী লজ্জিত হয়েছিল এবং ঋষি যদমগ্নিকে অপমান করেছিল, যার ফলে রেণুকা বুঝতে পেরেছিলেন যে যদমগ্নির নিরোধের কারণ রেণুকা নিজেই। শীঘ্রই, ঋষি এবং রেণুকার পরশুরাম নামে একটি পুত্রের জন্ম হয়। যদমগ্নি তাকে বলেছিলেন যে তিনি যদি তার পিতাকে ভালোবাসেন তবে তাকে তার মায়ের মাথা কেটে ফেলতে হবে, যার ফলে রেণুকাকে দেবী ব্রাহ্মণী বলা হবে এবং পূজা করা হবে। পরশুরাম তার মাকে হত্যা করেন এবং এইভাবে তিনি দেবীর মর্যাদা পান। ঋষি যদমগ্নি শ্রী পরশুরামের কাছে বর চাইলেন। পরশুরাম বর হিসাবে তার মাকে  আবার জীবিত করার দাবি করেছিলেন, এইভাবে জমদগ্নি তাকে আবার জীবিত করে তোলেন।
মূর্তিশিল্পী
তাকে হলুদ রঙে এবং চারটি মাথার সাথে চিত্রিত করা হয়। তাকে চার বা ছয় হাত দিয়ে চিত্রিত করা হতে পারে।ব্রহ্মার মতো, তিনি একটি জপমালা, একটি কমন্ডলু (জলের পাত্র), একটি পদ্মের ডালপালা, ঘণ্টা, বেদ এবং ত্রিশূল ধারণ করেন যখন তিনি তার বাহন (পর্বত বা বাহন) হিসাবে একটি হংসে (হাঁস বা হংস দ্বারা চিহ্নিত) উপবিষ্ট ছিলেন। তাকে তার ব্যানারে একটি রাজহাঁস সহ একটি পদ্মের উপর উপবিষ্ট দেখানো হয়েছে। তিনি বিভিন্ন অলঙ্কার পরিধান করেন এবং তার ঝুড়ি আকৃতির মুকুট দ্বারা আলাদা করা হয় যার নাম  ।
কুলদেবী
তিনি ভাঙ্কর (তাঁতি), প্রজাপতি, নগর ব্রাহ্মণ, দর্জি সমাজ, ডোদিয়া রাজপুত এবং কেজিকে সম্প্রদায় সহ এবং রাজস্থান ও কচ্ছের অন্যান্য সম্প্রদায়ের কুলদেবী (গ্রাম দেবী)।
লিটল বয়
লিটল বয় (Little Boy) হচ্ছে এক ধরনের পারমাণবিক অস্ত্রের সাংকেতিক নাম। এটিই দ্বিতীয় বিশ্ব যুদ্ধে ব্যবহৃত পারমাণবিক বোমা। এটি দিয়ে ১৯৪৫ সালের ৬ আগস্ট জাপানের হিরোশিমা নগরে বিস্ফোরণ ঘটানো হয়েছিল।
লিটল বয়: তেজস্ক্রিয় পরমাণু: ইউরেনিয়াম-২৩৫ ওজন :৪,০০০০কেজি দৈর্ঘ্য:৯.৮৪ফুট পরিধি :২৮ বহনকারী বিমান:B29 সুপারফোর্টস পাইলট:কর্নেল পল টিবেটস বোমা পতনের সময় ৫৭সেকেন্ড বিস্ফোরণের মাত্রা:১৩ কিলোটন TNT -এর সমতুল্য। (SR)
নামকরণ
ম্যানহাটন প্রোজেক্টের তিনটি পারমাণবিক বোমার নামকরণ করেছিলেন লস এলমস ল্যাবরেটরির প্রাক্তন শিক্ষার্থী রবার্ট সারবার। এগুলোর আকৃতির কারণে তিনি এই নামকরণ করেন।
মির্জা তোফাজ্জল হোসেন মুকুল
মির্জা তোফাজ্জল হোসেন মুকুল ছিলেন বাংলাদেশ আওয়ামী লীগের একজন প্রাক্তন রাজনীতিবিদ ও টাঙ্গাইল-৫ আসনের সাবেক সংসদ সদস্য। ভাষা আন্দোলনে অবদানের জন্য তাকে ২০২২ সালে একুশে পদক ( মরণোত্তর) প্রদান করা হয়।
জীবনী
তিনি তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের সাধারণ নির্বাচনে তিনি পূর্ব পাকিস্তানের সংসদ সদস্য নির্বাচিত হন। তিনি প্রবাসী মুজিবনগর সরকারের সংগঠক ছিলেন। তিনি ১৯৭২ সালে সংবিধান প্রণেতা কমিটির সদস্য ছিলেন। ১৯৭৩ সালে তিনি বাংলাদেশ আওয়ামী লীগের প্রার্থী হিসাবে টাঙ্গাইল-৫ আসন থেকে সংসদ সদস্য নির্বাচিত হয়েছিলেন। তিনি বাংলাদেশ আওয়ামী লীগ ও টাঙ্গাইল জেলা আইনজীবী সমিতির টাঙ্গাইল জেলা শাখার সাবেক সভাপতি ছিলেন। তিনি বাংলাদেশ আওয়ামী লীগের উপদেষ্টা পরিষদের সদস্য ছিলেন।
মৃত্যু
মুকুল বাংলাদেশের ঢাকায়, বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ২০১৬ সালের ৫ এপ্রিল মারা যান। তার জামাতা আবদুর রহমান ফরিদপুর-১ আসনের সংসদ সদস্য ছিলেন।
মাস রিহা
মাস রিহা ( މަސް ރިހަ  ) হল মালদ্বীপের খাবারের একটি মাছের তরকারি ।
মাস রিহা সাধারণত গরম ধোয়া ওঠা সাদা ভাতের সাথে খাওয়া হয়, কিন্তু যখন সকালের নাস্তায় এটি রোশি ফ্ল্যাটব্রেডের সাথে পরিবেশন করা হয় এবং গরম চায়ের সাথে খাওয়া হয়।
প্রস্তুতি
এই তরকারিটি সাধারণত তাজা টুনা দিয়ে রান্না করা হয়, সাধারণত কান্ডুমাস ( স্কিপজ্যাক টুনা ), তবে কানেলি ( ইয়েলোফিন টুনা ) বা লাটিটি ( ছোট টুনি ) দিয়েও রান্না করা হয়। মাছটি ভাজা পেঁয়াজ এবং মশলার মিশ্রণ দিয়ে কম আগুনে একসাথে রান্না করা হয় এবং এতে জল যোগ করা হয়। তরকারিটি কিছুক্ষণ সিদ্ধ করার জন্য রেখে দেওয়া হয় এবং রান্নার প্রক্রিয়া শেষে নারকেলের দুধ যোগ করা হয়।
সত্যপ্রিয় ঘোষ
জন্ম ও প্রারম্ভিক জীবন
সত্যপ্রিয় ঘোষের জন্ম ১৯২৪ খ্রিস্টব্দের ১২ সেপ্টেম্বর ব্রিটিশ ভারতের বর্তমান বাংলাদেশের চাঁদপুরে। বংশানুক্রমিকভাবে পৈতৃক বাড়ি বাংলাদেশের বরিশাল জেলার বানারিপাড়া গ্রামে বড় হয়েছেন তিনি। পিতা বৈয়াকরণিক শিক্ষাবিদ মণীন্দ্র কুমার ঘোষ এবং মাতা অমলা ঘোষ। পিতার কর্মস্থল ছিল পাবনায়। সেকারণে তার পড়াশোনা প্রথমে বরিশালে, পাবনায় ও শেষে কলকাতায়। পাবনা থেকেই আই এসসি পাশ করেন এবং কলকাতা থেকে ১৯৪৪ খ্রিস্টাব্দে বাংলা ভাষা ও সাহিত্যে  স্নাতক হন। কিন্তু সংসার বড় হওয়ার কারণে তার পিতার একার পক্ষে সংসার চালানো সম্ভব হচ্ছিল না। সেকারণে তার স্নাতকোত্তর স্তরে পাঠ সম্ভব হয়নি। তিনি রেলের চাকরি নেন। কিন্তু সাহিত্য অনুরাগী সত্যপ্রিয় চাকরির পাশাপাশি সাহিত্যকর্মে লিপ্ত থাকেন। তিনি কবি শঙ্খ ঘোষ (চিত্তপ্রিয় ঘোষ) ও বিশিষ্ট প্রাবন্ধিক ও রবীন্দ্রবিশেষজ্ঞ নিত্যপ্রিয় ঘোষের অগ্রজ ছিলেন।